Document ID: 32005D0768

32005D0768
L 290/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 октомври 2005 година
за изменение на Решение 2001/618/ЕО за включване на департамента Ain във Франция в списъка на регионите, свободни от болестта на Ауески
(нотифицирано под номер C(2005) 4178)
(текст от значение за ЕИП)
(2005/768/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 10, параграф 2 от нея,
като има предвид, че:
(1)
Допълнителните гаранции по отношение на болестта на Ауески, които се изискват при търговията вътре в Общността с прасенца и списъците на териториите на държавите-членки, където са въведени одобрени програми за ликвидиране на болестта на Ауески и които са свободни от това заболяване, са определени в Решение 2001/618/ЕО на Комисията от 23 юли 2001 г. за допълнителни гаранции при търговията със свине в Общността, по отношение на болестта на Ауески, за критериите за предоставяне на информация за тази болест и за отмяна на Решения 93/24/ЕИО и 93/244/ЕИО (2).
(2)
От няколко години във Франция е въведена програма за ликвидиране на болестта на Ауески, а департаментът Ain е включен в списъка като район, където е в сила програма за ликвидиране на болестта на Ауески.
(3)
Франция е представила на Комисията документация, подкрепена с доказателства, по отношение на статута на департамента Ain на свободен от болестта на Ауески, показваща че болестта е ликвидирана от този департамент.
(4)
Следователно Решение 2001/618/ЕО трябва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 2001/618/ЕО се заменят с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 28 октомври 2005 година.

Labels: 10
0
3
6
18